
	[bookmark: nev]KESERŰ REBEKA DÓRA
keseru.rebeka343@gmail.com
Magyar
BA, 3. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	dr. Kugler Nóra
habilitált egyetemi docens, ELTE BTK




A -barát utótagú összetett melléknevek korpuszalapú vizsgálata

Kulcsszavak: -barát utótag; N.barát konstrukció; konverzió; ontológiai kategorizáció; képzőszerűsödés
A -barát utótaggal alkotott N.barát összetett melléknevek (például környezetbarát, felhasználóbarát) sajátossága, hogy bár a barát kifejezés szófaja főnév, ebben a konstrukcióban az utótag konverzióját, azaz alaki változ(tat)ás nélkül másik, melléknévi szófaji kategóriában való megjelenését kell feltételeznünk, mivel az N.barát kimeneti kategóriája melléknév, és az alárendelő összetételi mintázatokban a szerkezet grammatikai profilját az utótag, tehát a -barát határozza meg. A kutatás ennek a konstrukcióhoz kötött konverziós jelenségnek a motivációit keresi, és az N.barát konstrukció viszonyrendszerében kísérli meg feltárni. A Magyar Történeti Szövegtár és a Magyar Nemzeti Szövegtár (v2.0.5) adatait felhasználva veszi sorra a -barát utótagú összetett melléknevek kialakulásának lehetséges okait, továbbá ontológiai kategorizáció segítségével térképezi fel a konstrukción belüli kapcsolódási mintázatokat és azok változatosságát, változásait, végül pedig a konstrukcióbeli barát pozitív értéktartalmának lehetséges elhalványulásán keresztül a képzőszerű utótaggá válás lehetőségét vizsgálja.



